La consagración de la primavera

El consagración de la primavera (La konsekro de la printempo) estas hispana drama filmo de 2022 kun elementoj de nigra humuro reĝisorita de Fernando Franco kaj protagonistigita de Valèria Sorolla, Telmo Irureta kaj Emma Suárez. 

Intrigo

La filmo temas pri diversaj facetoj de seksa subpremado. Laura estas junulino de konservema deveno, kiu venas al Madrido, por studi universitate kaj loĝi en studenta rezidejo. Ŝi ekkonas David, junulo kiu suferas pro cerba paralizo, kiu loĝas kun sia patrino Isabel (Emma Suárez). Tiu dungas ŝin por kontentigi lin (ĉefe pere de masturbado), kiu pro sia fizika aspekto malfacile povus altiri seksamikinon. Laura frontas sian propran ekmaturiĝon al sekso, kune kun la neatendita situacio de la rilato inter ŝi kaj la kompatinda paralizulo. Krome ŝi frontas la kreskiĝantan simpation kaj amikecon kiun ŝi sentas por David, kaj eĉ la malpretecon pluigi tiun rilaton kontraŭ monricevo. 

Geaktoraro kaj roluloj
 Telmo Irureta, kiel David
 Valèria Sorolla, kiel Laura
 Emma Suárez, kiel Isabel

Eksteraj ligiloj
 en imdb

Kategorio:Hispanaj dramaj filmoj
Kategorio:Hispanlingvaj filmoj
Kategorio:Filmoj aperintaj en 2022
Kategorio:Handikapoj
Kategorio:Madrido en filmoj